****

**Plan for tilsyn med barnehagane i Vik kommune 2024 - 2028**



# Innhald

[Innhald 2](#_Toc177316422)

[**1.** **Innleiing** 3](#_Toc177316423)

[**2.** **Bakgrunn** 3](#_Toc177316424)

[**3.** **Føremål** 4](#_Toc177316425)

[**3.1** **Rettsleg grunnlag** 4](#_Toc177316426)

[**4.** **Delegering - barnehagemynde i Vik kommune** 5](#_Toc177316427)

[**4.1** **Organisering av barnehagemynde i Vik kommune** 6](#_Toc177316428)

[**5.** **Risikovurdering** 7](#_Toc177316429)

[**5.1** **Skjøn** 8](#_Toc177316430)

[**6.** **Rettleiing** 9](#_Toc177316431)

[**7.** **Tilsyn** 10](#_Toc177316432)

[6.1 Varsla stadleg tilsyn 10](#_Toc177316433)

[6.2 Ikkje varsla tilsyn – hendingsbasert tilsyn 10](#_Toc177316434)

[6.3 Dokumenttilsyn 10](#_Toc177316435)

[**8.** **Val av tema og tilsynsobjekt** 11](#_Toc177316436)

[**9.** **Kunnskapsgrunnlag** 11](#_Toc177316437)

[9 Evaluering 13](#_Toc177316438)

[10 Referansar 13](#_Toc177316439)

# **Innleiing**

Denne planen for tilsyn omtalar og utdjupar barnehagemynde sitt ansvar og oppgåver knytt til rettleiing og tilsyn i private og kommunale barnehagar i Vik kommune, og korleis dette skal utførast i praksis.

Per 01.08.2024 er det 3 barnehagar i Vik kommune. Alle barnehagane er kommunale.

# **Bakgrunn**

Alle barnehagane må vera godkjende av kommunen før ein startar opp. Kommunen som barnehagemynde rettleiar kommunale og private barnehagar etter Lov om barnehagar, og fører tilsyn med at barnehagane utfører dei oppgåvene dei skal i høve til Lov om barnehage med forskrifter.

Frå1. januar 2021 trådde det i kraft fleire endringar i lov om barnehagar med

føreskrifter. Dei endringane som særleg vil påverke barnehagemynde sitt

arbeid er krav om internkontroll, nye lovgjeving rundt barna sitt psykososiale

miljø, ei vurdering av kva som er barnet sitt beste i sakshandsaming og krav

til likebehandling og uavhengigheit.

Kommunen si rettleiing og tilsyn med barnehagane er difor sentralt i barnehagemynde sitt arbeid i å sikra at borna får eit forsvarleg tilbod.

I Vik kommune er det berre kommunalt eigde barnehagar. Per september 2024, er det ingen private barnehagar.

Det er viktig at det vert etablert tillit til kommunen som barnehagemynde.

Tilsyn er ei oppgåve som vert utført av barnehagemynde og det set krav til lik prosedyre og praksis, uavhengig av eigarform.

Denne planen for tilsyn i barnehagane i Vik kommune, gjev ei oversikt over myndigheitsoppgåver knytt til rettleiing og tilsyn med barnehagane i kommunen.

Planen skal kvalitetssikre og synleggjere korleis kommunen arbeider systematisk med

tilsyn.

# **Føremål**

Etter barnehagelova § 53, er kommunane pålagde å føra tilsyn med barnehagane i kommunen. Det overordna føremålet med kommunen sitt tilsyn med barnehagane er å bidra til at alle born får eit godt barnehagetilbod. Kommunen sitt tilsynsmandat er å sjå til at verksemdene vert drivne etter barnehagelova med forskrifter, og elles er forsvarlege. Gjennom tilsyn ynskjer me at verknadene vert at regelverket skal verta fylgde i praksis ( regelverketterleving). Føremålet med planen er å gje informasjon og skapa føreseielegheit for alle barnehagane i kommunen, samt foreldre/føresette og tilsette, om kommunen si rolle som tilsynsmynde.

Vik kommune har følgjande kommunale barnehagar:

Fresvik, Feios og Vik ( sju avdelingar).

Grunnlova § 104 og Barnekonvensjonen artikkel 3 og 12, seier at born og unge har rett til å verta høyrde i saker som vedkjem dei. « Barnets beste» skal vera eit grunnleggande omsyn i slike saker.

Vik kommune har difor « Barnets beste» som eit overordna prinsipp.

# **Rettsleg grunnlag**

Barnehagelova § 10 og § 54 regulerer sjølve tilsynet. Barnehagelova § 11 set krav om likebehandling.

**§ 10 Barnehagemynde sitt ansvar**

*«Kommunen er lokal barnehagemyndighet. Kommunen skal gi veiledning om og påse at barnehagene drives i samsvar med bestemmelsene i denne loven med forskrifter, med unntak av bestemmelsene i kapittel V med forskrifter.*

*Kommunen har plikt til å tilby plass i barnehage til barn under opplæringspliktig alder som er bosatt i kommunen, jf. § 16. Utbyggingsmønster og driftsformer skal tilpasses lokale forhold og behov.*

*Kommunen har ansvaret for at barnehagetilbudet til samiske barn i samiske distrikt bygger på samisk språk og kultur. I øvrige kommuner skal forholdene legges til rette for at samiske barn kan sikre og utvikle sitt språk og sin kultur.*

*Hver kommune skal opprette og føre register til bruk for Arbeids- og velferdsetaten i forbindelse med kontroll av beregning og utbetaling av kontantstøtte etter kontantstøtteloven. Registeret kan samkjøres mot Arbeids- og velferdsetatens register over mottakere av kontantstøtte. Departementet gir forskrift om føringen av registeret, hvilke opplysninger registeret skal inneholde, og behandlingen av disse opplysningene.*

*Kommunen har rett til innsyn i dokumenter og adgang til barnehagelokaler i den utstrekning dette anses nødvendig for å ivareta kommunens oppgaver som barnehagemyndighet».*

**§ 53 Kommunen sitt tilsyn med barnehagane**

*«Kommunen fører tilsyn med at barnehagene drives i samsvar med denne loven med forskrifter, med unntak av bestemmelsene i kapittel V med forskrifter.*

*Kommunen kan gi pålegg til barnehagen om å rette uforsvarlige eller ulovlige forhold ved godkjente eller godkjenningspliktige virksomheter. Hvis fristen for å etterkomme pålegget ikke overholdes, eller forholdet ikke lar seg rette, kan kommunen fatte vedtak om tidsbegrenset eller varig stenging av virksomheten.*

*Foreldrerådet skal få mulighet til å uttale seg før kommunen fatter vedtak om stenging.*

*Barnehagen skal uten hinder av taushetsplikt legge frem alle opplysninger som kommunen trenger for å føre tilsyn. Barnehagen skal gi kommunen adgang til barnehagens lokaler».*

**§ 11.Krav til likebehandling og upartiskheit**

*«Kommunen skal likebehandle private og kommunale barnehager når den utfører oppgaver som barnehagemyndighet. Kommunen skal organisere oppgavene den har som barnehagemyndighet adskilt fra oppgavene den har som barnehageeier når dette er egnet til å ivareta tilliten til kommunens upartiskhet som barnehagemyndighet».*

# **Delegering - barnehagemynde i Vik kommune**

Kommunen er både barnehagemynde for alle barnehagane i kommunen ( både private og kommunale), og eigar av dei kommunale barnehagane.

Tilsyn er ei oppgåve som vert utført av kommunen som barnehagemynde. Det er krav om at kommunen skal likebehandla private og kommunale barnehagar når kommunen utfører oppgåva som barnehagemynde etter Lov om barnehagar.

Både kommunale og private barnehagar skal ha tillit til tilsynet.

# **Organisering av barnehagemynde i Vik kommune**

Barnehagelova pålegg kommunen plikt som både som barnehageeigar og som lokal barnehagemynde. Barnehagelova § 11 seier at kommunen skal organisera oppgåvene dei har som barnehagemynde skilt frå oppgåvene dei har som eigar, når dette er eigna til å ivareta tilliten til kommunen sin upartiskheit som barnehagemynde.

Kommunestyret har det øvste tilsynsansvaret for den kommunale forvaltninga

og avgjer kva for organ i kommunen som skal ha ansvar for tilsyn, jf.

kommunelova §§ 10, og 13. Kommunestyret kan med heimel i kommunelova

§§ 10 og 13 ved delegering avgjere kven som skal vere tilsynsmynde i

kommunen. Kommunestyret har delegert ansvaret til kommunedirektør, som

igjen har delegert ansvaret vidare til kommunalsjef oppvekst.

I Vik kommune er det difor kommunalsjef oppvekst som er eigar for dei kommunale barnehagane, og som har ansvaret for å oppfylla eigar av barnehagane sine plikter etter barnehagelova med forskrifter. I Vik kommune har kommunalsjef oppvekst fått delegert mynde både som eigar av barnehagane og som barnehagemynde.

Kommunalsjef oppvekst har delegert nokre arbeidsoppgåver knytt til

barnehagemynde til styrar i Vik barnehage, då dette er den største barnehagen i kommunen, med sju avdelingar. Styrar i Vik barnehage har 5% frikjøp til overordna arbeid på barnehage. Barnehagelova pålegg kommunen oppgåver både som barnehageeigar og som lokal

barnehagemynde. Det følgjer av barnehagelova § 11 at kommunen skal

organisere oppgåvene den har som barnehagemynde fråskilt frå oppgåvene

den har som barnehageeigar, når dette må til for å ivareta tilliten til

kommunen som barnehagemynde. I tolkingsuttale frå Udir 17.12.2020 heiter det:

« kommunen må altså ikke skille alle oppgavene, men kommunen må foreta en

konkret vurdering av hvilke oppgaver som må organiseres adskilt for å ivareta

tilliten til kommunens upartiskhet som barnehagemyndighet.»

Vik kommune ynskjer å vera ærlege og opne, og at kommunen har ei utfordrande rolle når den skal føre tilsyn med eigne barnehagar. Det er viktig å skilje mellom kommunen som tilsynsmynde og kommunen som eigar. Vik kommune har difor spela denne problemstillinga inn til Sogn kommunale oppgåvefellesskap, program for barnehage og skuleutvikling. I tillegg har kommunen vore i kontakt med nabokommunen Luster, med spørsmål om å samarbeida om rolla som barnehagemynde.

Vik kommune har bede om samarbeid i utøvinga av stadlege tilsyn. Me meiner at det vil vera føremålstenleg med interkommunalt samarbeid om forvaltning og utøving av kommunen sitt tilsynsansvar etter barnehagelova.

Det betyr at representantar frå nokre av dei andre kommunane vil delta i tilsynsteamet ved stadlege tilsyn i barnehagar i Vik kommune. Represent frå barnehage i

Vik kommune vil assistere dei andre kommunane ved tilsyn i deira kommune.Alternativt er at Vik kommune kjøper teneste frå ein av nabokommunane til det stadlege tilsynet.

Vik kommune er kjende med at dette er ein modell som er ynskjeleg for fleire av nabokommunane.

Vik kommune ventar svar på dette. Dersom me ikkje lukkast i interkommunalt samarbeid her, og me heller ikkje får høve til å kjøpa teneste hjå ein av nabokommunane, kan ei løysing vera at oppgåva som lokal barnehagemynde vert delegert til assisterande kommunedirektør i Vik kommune.

# **Risikovurdering**

Risikovurdering vert lagt til grunn i barnehagemynde sitt tilsynsarbeid. Når det vert gjort ei risikovurdering, nyttar ein tilgjengeleg kunnskap og informasjon om den einskilde barnehage i kommunen.

Barnehagemynde vurderer regelmessig ev brot på, og fylgjene av eit brot på barnehageeigar sine plikter i barnehagelova.

Risikovurderingane byggjer på opplysningar frå barnehagen gjennom årsplan, vedtekter, årsmelding og jamleg rapportering. Difor kan risikovurderingane byggja på både lokale og nasjonale kjelde. Nasjonale kjelde kan vera årsmeldingar ( SSB), årsrekneskap ( SSB) og brukarundersøkingar ( Udir).

Compilo og kommunen sitt system for å føra avvik, kan vera ei lokal kjelde. Dvs. systematisk føring av klagesaker og bekymringsmeldingar.

Risikovurderingar byggjer og på ev klage og oppslag i media. Samarbeid og møtepunkt med eigarar og den einskilde barnehagen gjev og god informasjon her. Samla sett bidreg alle desse nemnde elementa til ei systematisk kartlegging av risikofaktorar.

Informasjon og kartlegginga kan visa om regelverket er kjent, forstått og helde av den einskilde barnehage, samt sjansane for ev lovbrot.

Vurderingane vil gje grunnlag for at tilsynet treff i høve tema og val av barnehage.

Barnehagemynde brukar kunnskapen frå risikovurderingane som grunnlag for å vurdera:

* Kva barnehage som skal rettleiast eller gjennomførast tilsyn i
* Kva tema som skal rettleiast på eller gjennomførast tilsyn på
* Rettleiing eller tilsyn?
* Tidspunkt for rettleiing og tilsyn

# **Skjøn**

Barnehagemynde si oppgåve er å avklare innhaldet og intensjonen i lovkravet,

og å fastsette ein minstestandard som barnehagen sin praksis kan bli målt mot.

Førearbeid til barnehagelova, rundskriv, tolkingsuttale gir utfyllande

informasjon om kva som er intensjon med dei ulike krava. Føreskrift om

rammeplan gir tydelege føringar på kva barn skal erfare gjennom eit

pedagogisk tilbod, og kva personalet må gjere for å kunne oppnå dette.

Føreskrifta gir utfyllande informasjon om lova, og gir rammer og omsyn som

skal bli tatt i vare ved bruk av skjøn.

I tilsyn vil barnehagemynde sjå om barnehagen sin praksis er under

minstestandard.

***Minstestandard:***

I tilsyn kontrollerer barnehagemyndet om praksisen i barnehagen ligg under minstestandard. Utdanningsdirektoratet definerer minstestandard gjennom:

* Kva omsyn som skal vurderast
* Kriteria som skal leggjast vekt på
* Kor stor vekt kriteria skal ha

Tilsyn eller rettleiing som inneber fagleg skjøn, kan gi funn som ikkje er

direkte lovbrot, men som likevel krev oppfølging for at kvaliteten i

barnehagen skal vere tilfredsstillande. Det kan vere at det vert oppdaga

mangel på rutinar eller mangelfull kompetanse. I tillegg til, eller i staden for

pålegg til den einskilde barnehage, kan det vere aktuelt å organisere

opplæringstiltak eller utarbeide felles rutinar for barnehagane.

# **Rettleiing**

Kommunen skal gjennom aktiv rettleiing, godkjenning og

tilsyn sjå til at barnehagane i kommunen vert drive i samsvar med lovverket.

Rettleiing tyder at barnehagemynde aktivt gjev informasjon

til barnehageeigar om eigarplikter i barnehagelova med føreskrifter. Om samfunnskrav og forventningar til verdigrunnlag, rammevilkår, arbeidsmåtar og innhald som ligg i regelverket. Målet er å auke forståinga for krav til pedagogisk arbeid i barnehagane, betre etterleving av regelverket for å styrke kvaliteten i barnehagane.

**Praksisen for rettleiinga:**

Når styrar/barnehageeigar tek kontakt med barnehagemynde for å søkje

rettleiing , får dei rettleiing i tråd med oppdatert og gjeldande forståing av

barnehagelova med føreskrifter.

**Møte/besøk i alle barnehagane:**

Vik kommune har barnehagar i Fresvik, Feios og Vik. Relativt fåe barnehagar gjer og at barnehagemynde faktisk besøkjer alle barnehagane, fleire gonger i kvart barnehageår. Besøket varer frå 1-2 timar avhengig av storleiken til barnehagen. Tema varierer ut i frå det som kjem fram i barnehagemynde si risikovurdering. Møte er tredelt: møte med barn og tilsette, leiargruppa og styrar. Det vert utarbeidd eit referat frå desse møta, og framover vil desse referata verta direkte merka med aktuelt tema som fylgje av risikovurderinga.

# **Tilsyn**

Barnehagemynde gjennomfører ulike former for tilsyn med barnehagane i

kommunen.

1. Varsla tilsyn – stadleg tilsyn

2. Ikkje varsla tilsyn – hendingsbasert tilsyn

3. Dokumenttilsyn

# 6.1 Varsla stadleg tilsyn

Risikovurderingar vil vere avgjerande for kva for tema vi skal føre tilsyn med,

kva for barnehagar som blir valt ut og kva for metode som er det mest

føremålstenleg. Tilsynet skal fungere både som kontroll av barnehagen sin

praksis av regelverket, og det skal medverke til kvalitetsutvikling.

# 6.2 Ikkje varsla tilsyn – hendingsbasert tilsyn

Tilsyn vert gjennomført på bakgrunn av ei uro/klage. Uroa eller klagen kan

kome frå foreldre, andre kommunale instansar eller andre. Tema for tilsynet

vil vere direkte relatert til informasjonen barnehagemynde har fått kjennskap

til.

Dersom barnehagemynde får ei klage/meldt ei uro, vert det vurdert om

innhaldet er omfatta av barnehagelova med føreskrifter. Deretter må ein

vurdere metodebruken opp mot alvorsgrad i innhaldet i klagen.

Ein bør som regel leggja opp til å løysa klagen på lågast mogleg nivå.

I dei tilfella barnehagemynde vurderer mogleg lovbrot på bakgrunn av

innhaldet i klage og eventuelt informasjon/dokumentasjon frå eigar/styrar, blir

det opna tilsyn med barnehagen. Klagen sin alvorsgrad er avgjerande for om

det skal vere eit varsla eller ikkje varsla tilsyn med barnehagen.

# 6.3 Dokumenttilsyn

Dokumenttilsyn er eit tilsyn der undersøkingar og vurderingar er basert på

skriftleg/elektronisk dokumentasjon frå barnehagane. Kartlegginga er direkte

knytt til paragrafar i barnehagelova, og inneheld dokumentasjonskrav som

skal vise om barnehagen er i tråd med lov og føreskrift. I dette tilsynet leverer

kommunale- og private barnehagar styrande dokument som årsplanar,

vedtekter og anna dokumentasjon om aktuelle tema. «Reflex» som ein finn på www.Udir.no er eit aktuelt elektronisk tilsyn som blir nytta.

# **Val av tema og tilsynsobjekt**

For å kunna vurdera om barnehagane oppfyller pliktene i barnehagelova med forskrifter må barnehagemynde leggja fram eigna og tilstrekkeleg informasjon om dei ulike barnehagane sin praksis.

Både rettleiing og tilsyn er ei viktig del av ansvaret for å sikra god kvalitet i barnehagane. Oppgåvene gjev barnehagemynde innsyn i kva som går føre seg i barnehagane, og på den måten få høve til å sjå til at drifta er i samsvar med barnehagelova.

Kommunen har rett til innsyn i dokument og til dei fysiske lokala i barnehagen, i den grad dette vert sett på som naudsynt for å ivareta kommunen si oppgåve som barnehagemynde, jamfør barnehagelova. Barnehagen skal utan hindring av teieplikta leggja fram alle opplysningar kommunen treng for å føra tilsyn, jamfør barnehagelova § 53.

Barnehagemyndigheita må vurdera risiko for brot på regelverket og behovet for rettleiing og tilsyn. Risikovurderinga skal liggja til grunn for val av tilsynsobjekt og kva som skal vera tema for tilsynet. Aktuelle informasjonskjelder kan vera informasjon frå tilsyn, årsmeldingar, brukarundersøkingar, klagesaker, bekymringsmeldingar, vedtekter, årsplanar, i tillegg til anna kontakt med barnehagane.

# **Kunnskapsgrunnlag**

Område det kan førast tilsyn på:

|  |  |  |
| --- | --- | --- |
| **Barnehagelova** | **Kontroll** | **Moglege kjelde** |
| § 1  | Årsplan for barnehage er ferdig og vedtekten av Samarbeidsutvalet. Kartleggja risikoen for brot på regelverk | Årsplanen for barnehagenReferat frå SamarbeidsutvaletEigenvurdering |
| § 2Barnehagen sitt innhaldRammeplan for barnehagen sitt innhald og oppgåver | Årsplan for barnehage er ferdig og vedtekten av Samarbeidsutvalet. Kartleggja risikoen for brot på regelverk | Årsplan for barnehagenReferat frå SamarbeidsmøtetEigenvurdering |
| § 2a Plikt til å samarbeida med skulen om overgang frå barnehage til skule | Plan for overgang mellom barnehage og skuleKartleggja risiko for brot på regelverk | Årsplan i barnehagenRutinar |
| § 2bSamarbeid og samordning | Samarbeid med andre instansar | Årsplan i barnehagenSamarbeidsavtalar og rutinarTverrfagleg samarbeid |
| § 3Borna sin medverknad og omsynet til barnets beste | Plan for overgang mellom barnehage og skuleKartleggja risiko for brot på regelverk | Barnehagen sin årsplan Eigenvurdering Foreldre/SU Barnesamtalar |
| § 4 Foreldreråd og samarbeidsutval | Barnehagen har oppretta foreldreråd og samarbeidsutval. Kartlegge risiko for brot på regelverk | Barnehagen sin årsplan Barnehagen sine vedtekter Referat frå møte i SU Eigenvurdering Årsmelding Foreldre/SU |
| § 6 Verksemda si plikt til å søkja om godkjenning | Søknad om godkjenning er sendt inn i høve til regelverket | Søknader Vedtak om godkjenning Rutinar |
| § 7 Eigar av barnehagen sitt ansvar | Risikovurdering med bakgrunn av opplysningar | Årsplanar Vedtekter Internkontroll Samarbeidsmøte |
| § 7 a-b Barnehagen si organisering | Basil Årsplan for barnehagenRekneskap | Barnehagen sin årsplan Barnehagen sine vedtekter Samarbeidsmøte |
| § 8 Krav til vedtekter | Alle barnehagar har godkjente vedtekter | Barnehagen sin årsplan Barnehagen sine vedtekter |
| § 9 Krav til internkontroll i barnehagen | Internkontrollen er systematisk | Skriftleg internkontroll Årsplan Rutinar Egenvurdering |
| § 16 Rett til plass i barnehage§ 17 Samordna opptaksprosess i kommunen § 18 Prioritet ved opptak | Alle barn med rett til plass har fått plass. Likebehandling av søkjarar og barnehagar. Alle barn med prioritet har fått barnehageplass | Opptakskriterier Barnehagen sine vedtekter Opptaksmøte |
| § 20 Foreldrebetaling Forskrift om foreldrebetaling | Foreldrebetalingen tilsvarar maksimalpris Moderasjonsordningar vert praktiserte i tråd med barnehagelova. Kostpengar tilsvarar regnskapsførte utgifter til kost Ordning med eventuelle ekstra utgifter til aktivitetar er godkjent av foreldrerådet | Opptaks/faktureringsprogram Basil  |
| § 26 Grunnbemanning  | Barnehagen har tilstrekkelig personale | Basil - årsmelding private og kommunale barnehagar Bemanningsoversikt |
| **Barnehagelova** | **Kontroll** | **Moglege kjelde** |
| § 24 Styrer § 25 Pedagogisk bemanning | Leiar i barnehagen har utdanning i samsvar med krava i barnehagelova. Barnehagen har eit tilstrekkeleg tal barnehagelærar i samsvar med krava i barnehagelova og forskrift om pedagogisk bemanning. Barnehagen sine pedagogiske leiarar har utdanning i samsvar med krava i barnehagelova Styrar og pedagogiske leiarar uten godkjent utdanning har dispensasjon frå utdanningskravet | Basil - årsmelding private og kommunale barnehagar Bemanningsoversikt Dispensasjonssøknader |
| § 26 Grunnbemanning | Barnehagen har tilstrekkeleg personale | Basil - årsmelding private og kommunale barnehagar Bemanningsoversikt |
| § 30 Politiattest Forskrift om politiattest i høve til barnehagelova | Alle tilsette har levert godkjent politiattest og attesten er makulert etter tilsetting | InternkontrollsystemRutinar |
| § 41 Nulltoleranse og forebyggande arbeid | Barnehagen sine rutinar samsvarar med regelverket Barnehagen grip inn ved mistanke om krenkingar | Barnehagen sin årsplan Plan for trygt og godt barnehagemiljø. Henvendingar frå foreldre og tilsette. ReferatSjekkliste for personalet – at alle er kjende med regelverket Internkontrollsystem  |
| § 43 Skjerpet aktivitetsplikt dersom en som arbeider i barnehage, krenker eit barn | Barnehagen sine rutiner samsvarer med regelverket. Det vert avdekka og fulgt opp dersom tilsette krenker eit barn. Alle tilsette skal kjenna til den skjerpa aktivitetsplikten | Årsplan Plan for trygt og godt barnehagemiljø. Henvendingar frå foreldre og tilsette Referat Sjekkliste for personalet – at alle er kjende med regelverket Internkontrollsystem  |
| § 44 Teieplikt | Tilsette har skrive under på teieplikt ved tilsetting | Internkontrollsystem |
| § 46 Opplysningsplikt til barneverntenesta | Tilsette har fått informasjon om opplysningsplikta til barneverntenesta | ReferatSjekklisteInternkontrollsystemReferat |
|  |  |  |
|  |  |  |

# 9 Evaluering

Barnehagemynde evaluerer eige arbeid etter avslutta tilsyn. I evalueringa vurderer ein: valde tema, spørsmåla som vart nytta og sjølve gjennomføring av tilsynet. Evalueringa har som mål å utvikla tilsynet vidare og stadig verta betre.

I denne evalueringa kan ein og nytta verktøyet « Reflex» frå Utdanningsdirektoratet.

# 10 Referansar

Barnehageloven. (2005). Lov om barnehager. (LOV2005-06-17-64). Lovdata. Frå september 2024

Forvaltningsloven. (1970). Lov om behandlingsmåten i forvaltningssaker. Lovdata. Frå <https://lovdata.no/dokument/NL/> lov/1967-02-10

Kunnskapsdepartementet. (2021). Tilsyn med barnehager.